Bene per omnia [= Bene legit, bene cantat et bene construit] et sit primus [in collatione]. Paulus etc. dilectis filijs sancti Andre Coloniensis et sancti Mauricij extra muros Monasteriensis decanis ac Jacobo Vlfonis, canonico Vpsalensis ecclesiarum salutem etc. Dilecti filij Benedicti Johannis, pauperis presbiteri Aboensis diocesis apud sedem apostolicam constituti, etc. [= supplicacionibus inclinati discrecionj vestre per apostolica scripta mandamus, quatenus de vita et conversatione ipsius presbiteri, qui, ut asserit, beneficium aliquod non obtinet, et quem per certos examinatores super hoc deputatos a nobis de litteratura examinari fecimus diligenter, quique in illa repertus est ydoneus ad beneficium ecclesiasticum obtinendum, solerter inquirentes, si eum vite laudabilis et honeste conuersacionis esse repperitis, et aliquod beneficium ecclesiasticum non obtineat, aliudque canonicum non obsistat, ei de aliquo beneficio ecclesiastico cum cura uel sine cura consueto ab olim clericis secularibus assignarj, dummodo in cathedrali ecclesia non existat, cuius fructus, redditus et prouentus], si cum cura, viginti, si vero sine cura fuerit, quindecim marcharum argenti etc. [= secundum taxationem decime, si taxatum fuerit, et, si taxatum non fuerit, secundum quod de illo pro decima communiter soluj consueuit ualorem annuum non excedant] ad collationem uel prouisionem venerabilis fratris nostri episcopi Aboensis pertinenti, si quod in ciuitate Aboensi vel dicta diocesi vacat ad presens etc. [= aut cum vacauerit, quod ipse presbiter per se uel procuratorem suum ad hoc legitime constitutum infra vnius mensis spacium, postquam sibi vel eidem procuratorj de ipsius beneficij vacacione constiterit duxerit acceptandum, auctoritate nostra prouidere curetis ……]. Datum Rome ut supra [= apud Sanctum Petrum] kalendis aprilis anno primo. Ja. de Buccapadulibus.